На основу члана 4. и члана 29. Закона о комуналним делтностима («Сл.гласник РС»,бр. 88/2011, 46/2014 и 95/2018), члана 7. Закона о превозу у друмском саобраћају («Сл.гласник РС», бр. 46/95, 66/2001,61/2005,91/2005 и 62/2006) и члана 40. Статута општине Сврљиг («Сл.лист града Ниша» бр. 21/2019), Скупштина општине Сврљиг на својој седници одржаној 18.12.2020. године, доноси

**ОДЛУКУ**

**О СУБВЕНЦИОНИСАЊУ НЕРЕНТАБИЛНИХ ЛИНИЈА У ПРИГРАДСКОМ ПРЕВОЗУ ПУТНИКА НА ТЕРИТОРИЈИ ОПШТИНЕ СВРЉИГ**

**Члан 1.**

Општина Сврљиг субвенционише јавни превоз путника у приградском саобраћају на територији општине Сврљиг ради обезбеђивања услова за континуирано вршење ове комуналне делатности и у циљу обезбеђивања животних потреба становништва на својој територији.

**Члан 2.**

Додатна средства за субвенционисање редукованих линија у приградском превозу обезбеђују се док траје актуелна епидемиолошка ситуација.

**Члан 3.**

Средства за ове намене опредељују се у буџету општине Сврљиг, а исплаћиваће се у једнаким месечним ратама.

**Члан 4.**

Овлашћује се председник општине Сврљиг за закључивање уговора са вршиоцем комуналне делатности јавног превоза путника у складу са достављеном анализом трошкова сваке редуковане линије.

**Члан 5.**

Ова одлука ступа на снагу даном доношења, а објавиће се у „Службеном листу града Ниша“.

**I Број: 344-127/2020**

**У Сврљигу, 18.12.2020.године**

**СКУПШТИНА ОПШТИНЕ СВРЉИГ**

 **ПРЕДСЕДНИК**

 **Милан Михајловић**